Tracey Lange se stylgeheime | rooi rose Tracey Lange se stylgeheime | rooi rose
Ons borrelende voorbladvrou vir die Julie 2017-uitgawe van rooi rose, Tracey Lange, deel haar stylgeheime met ons. Sy hou baie van klere en kleure! Deur Suzanne Kotzé. Hooffoto Johan Wilke
Hoe beskryf jy jou modestyl?
My eie modestyl is klassiek, maar met helder kleure en 'n goeie skeut Carrie Bradshaw (van Sex in the City) veral in terme van tekstuur.
Wat is jou staatmakers vir elke dag?
• Vir elke dag in die winter: Gemaklike jeggings of skinny jeans, stewels (ek het meer as 100 pare), 'n trui of warm baadjie met 'n helder serp. Ek is ook gaande oor gemaklike sneakers.
• In die somer is ek gaande oor rokke in alle kleure en lengtes – lank, kort of midi. Almal werk vir my. Solank daar helder kleure is, is ek okay.
Wat is jou gunstelingvoorkoms vir die aand?
In die aand hou ek van 'n blink bostuk of hemp saam met 'n mooi broek.
Vir 'n rooitapytgeleentheid verkies ek enige aandrok, solank dit nie eenvoudige swart is nie. Ek gee nie om vir swart nie, maar dan moet dit patrone of iets hê.
Wat is jou gunstelingkleur?
Alle kleure, maar ek sal begin by groen, geel, oranje, turkoois en pers.
Waar koop jy graag klere vir elke dag?
Oral waar ek 'n winskopie sien! Dit help dat ek mal is oor helder kleure, so ek sien maklik iets nuuts en anders raak, iets wat ander nie noodwendig sou raaksien nie. Ek spandeer 'n bietjie meer geld op die basiese items en sal by enige plek van Woolworths tot Etselec Designs klere koop.
Van watter deel van jou voorkoms of lyf hou jy die meeste?
Deesdae my bene. As kind en tiener het ek jare lank met ekseem gesukkel en verskriklike letsels gehad. Die letsels is nie meer prominent nie en ek het ook net besluit om my nie meer daaraan te steur nie. So nou is ek tevrede met wat ek het.
Lees ook: Voorkom 'n vel-irritasie
Sterk ooggrimering en die res, natuurlik.
Hoe gereeld laat doen jy jou hare?
Ek was elke tweede dag my hare, maar blaas dit eintlik nooit self nie. As gevolg van al die stilering vir Bravo! se shoots, verkies ek om op die dae wat ek nie nodig het om my hare te doen nie, dit natuurlik te laat droog word. Dit help dat dit nie oorstilleer word nie en help met die glans. Een keer elke tweede maand laat ek dit kleur – ja, ek is maar net 32 en alreeds lekker grys. Dit pla my nie, maar ek voel dis nog nie heeltemal die tyd om daardie kleur té prominent te dra nie, ek weet my tyd sal kom.
Wat is jou beste stylwenk?
Dra klere waarin jy gemaklik voel. As dit te styf, te los, of enigiets 'te' is, sal jy ongemaklik voel en dit sal wys.
Kleur is koning vir Tracey. Hierdie mooi rooi rok is van Jacques LeGrange Couture.
A toast to this beautiful @jacques_lagrange_couture creation worn on BRAVO! last night. So lieflik om altyd jou skeppings te dra! #MayoralBall #Couture #Red #Kyrafied #Flashback